# Blatná (prítok Studeného potoka)

### Z Wikipédie

Blatná
Obrázok potoka nie je k dispozícii

Dĺžka toku | 8,4 km
Plocha povodia | ? km²
Rád toku | V.
Povodie | Orava
Prameň | Podtatranská brázda
Ústie | Studený potok
Hydrologické poradie | 4-21-04-027
Číslo recipienta | 4-21-03-9065

Blatná je potok na hornej Orave, na území okresu Tvrdošín. Je to pravostranný prítok Studeného potoka, meria 8,4 km a je tokom V. rádu.

Preteká geomorfologickým celkom Podtatranská brázda, podcelkom Zuberecká brázda, kde aj pramení v oblasti sedla Bôrik (940 m n. m.), na južnom svahu Skorušiny (1 313,8 m n. m.) v nadmorskej výške približne 935 m n. m. Od prameňa tečie západojuhozápadným smerom, vytvára Blatnú dolinu a postupne priberá viaceré prítoky. Z pravej strany najprv priberá prítok z južného svahu Osobitej, zľava Kremenný potok, sprava ďalší prítok (840,5 m n. m.) z južných svahov Osobitej a z juhovýchodného svahu Mikulovky (1 192,5 m n. m.), znovu zľava prítok z oblasti Zamaňovej a severného svahu Mačacích dier (1 180,1 m n. m.). Následne sa vodný tok výraznejšie vlní, rozširuje svoje koryto, ďalej už tečie západným smerom a priberá niekoľko kratších prítokov z južných svahov Mikulovky a Javorkovej (1 140,5 m n. m.). Napokon preteká intravilánom obce Habovka, z pravej strany ešte priberá prítok z južného svahu Oslov (1 038,7 m n. m.) a na okraji obce ústi v nadmorskej výške cca 708 m n. m. do Studeného potoka.

Zdroj: "http://sk.wikipedia.org../../../b/l/a/Blatn%C3%A1_%28pr%C3%ADtok_Studen%C3%A9ho_potoka%29_244e.html"

Kategórie: Potoky na Slovensku | Povodie Oravy | Články bez interwiki

##### Views

- Stránka
- Diskusia
- Aktuálna verzia

##### Hľadaj